
Parlamentul  României

Camera  Deputaţilor

Comisia pentru industrii si servicii

· 





                                   Bucureşti, 08.10.2001








                         Nr.23/230/2001

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU

· 

Vă înaintăm, alăturat, Raportul suplimentar asupra proiectului de Lege privind aprobarea Ordonanţei Guvernului nr.78/2001 pentru modificarea Legii nr.199/2000 privind utilizarea eficientă a energiei.

· 

La întocmirea raportului, comisia a ţinut cont de:

· avizul Comisiei pentru buget, finanţe şi bănci (nr.646/13.09.2001);

· avizul Consiliului Legislativ nr.920/31.08.2001
· punctul de vedere al Ministerului Finanţelor Publice.



În raport de obiectul şi conţinutul său, proiectul de lege face parte din categoria legilor ordinare.



    PREŞEDINTE,                                       SECRETAR,

                          István Antal                                         Aurelia Vasile          

                             Nr.23/230/2001

RAPORT  SUPLIMENTAR
asupra proiectului de Lege privind aprobarea Ordonanţei Guvernului nr.78/2001 pentru modificarea Legii nr.199/2000

 privind utilizarea eficientă a energiei


Prezentul raport înlocuieşte raportul distribuit anterior cu nr.230/XVIII/3/2001 din data de 17 septemebrie 2001.


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, pentru dezbatere în fond, cu proiectul de Lege privind aprobarea Ordonanţei Guvernului nr.78/2001 pentru modificarea Legii nr.199/2000 privind utilizarea eficientă a energiei, trimis cu adresa nr.462 din 4 septembrie 2001.

Modificările aduse prin ordonanţă sunt justificate de necesitatea armonizării legislaţiei naţionale cu acquis-ul comunitar în domeniul eficienţei energetice concomitent cu reorganizarea tezelor introduse din motive de coerenţă şi unitate a textului.

 În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a analizat în şedinţa din 2 octombrie 2001proiectul de lege şi a hotărât, cu unanimitate de voturi, avizarea proiectului de lege cu amendamentele admise prezentate în anexă.

Principalele amendamente ale comisiei se referă la introducerea unui nou articol, respectiv II prin care se stabilesc termenele în care Guvernul va aproba hotărâri privind, pe de o parte, organizarea şi funcţionarea Agenţiei Române pentru Conservarea Energiei iar pe de altă parte, cuantumul şi procedura de acordare a stimulentelor fiscale şi financiare pentru agenţii economici şi unităţile din subordinea administraţiei publice locale care finanţează lucrări pentru creşterea eficienţei energetice.

Amendamentele comisiei privind abrogarea art.13-15 din lege au avut în vedere faptul că prevederile respective sunt preluate, cu modificări, în ordonanţa de modificare dându-li-se o nouă renumerotare dar iniţiatorul a omis abrogarea articolelor iniţiale.
Amendamentul propus la art.10 de dl. dep. Nicolae Leonăchescu  referitor la reformularea textului într-o formă sintetică a fost aprobat în unanimitate de către membrii comisiei.


În raport de obiectul şi conţinutul său, proiectul de Lege face parte din categoria legilor ordinare.



        PREŞEDINTE,                                    SECRETAR,

                               István Antal                                      Aurelia Vasile

Expert,

· Silvia Vlăsceanu

